《独秀峰》
宋代·张琮

原隰驱驱过一冬，好山何处不相逢。层峦叠嶂分高下，翠霭晴岚晕淡浓。

小至停车休作暇，迁来携酒款从容。千崖竞秀吾乡远，只在南容独秀峰。

作者简介：张琮，理宗绍定中知宜州，端平元年（一二三四）知静江府（清雍正《广西通志》卷五一）。又为广西提刑（《永乐大典》卷二三四四引《容州志》）。今录诗三首。